fi fi fi fi fi fi fi fi fi fi fi sq fi fi fi en fi fi fi fi fi fi fi en fi fi fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi en fi fi fi en en ro it fi ro eo pl fi fi fi fi fi fi fi fi fi fi fi es fi fi fi fi et cs fi fi fi hu fi fi fi it fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en en fi fi fi fi fi fi fi fi fi fi fi fi fi fi fi fi fi fi fi fi eo cs fi cs fi fi cs fi fi fi fi fi fi fi fi fi fi fi de fi fi fi fi fi fi fi fi fi fi fi fi sq fi en fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi ms fi fi fi en fi en fi en fi fi fi fi fi en fi en fi en fi de fi en fi fi fi fi fi
Life is a journey: helmikuuta 2015
Olen monesti ajatellut, että olisi kiva jakaa ajatuksia treenaamisesta ja ruokavaliosta, mutta se on aina jäänyt siihen että "en minä voi kirjoittaa sellaisesta, enhän edes näytä siltä että urheilen". Olen ajatellut, että vain timmiksi treenatun vartalon omaavilla on oikeus kirjoittaa aiheesta. Koska eihän se kuulosta uskottavalta, jos tällainen sohvaperunan näköinen kirjoittelee juttuja olkapäätreenistä ja jakaa ruokavaliovinkkejä. Mutta kuka määrää, kenellä on oikeus kirjoittaa ja mitä ? Ilmeisesti se joku tuolla oman pääni sisällä. Mutta nyt lakkaan kuuntelemasta sitä, sillä minulla voi olla yhtä paljon (tai enemmän) kokemusta salilla käymisestä kuin jollakin joka omistaa täydellisen sixpackin ja painaa minua 15 kiloa vähemmän. Joten tässä teille ensimmäinen aiheeseen liittyvä sekava postaus.
Allaolevan tekstin kirjoitin kuukausia sitten (vai jokohan siitä on vuosi). En pystynyt julkaisemaan sitä silloin, oli vielä liian arka aihe.
"Luin joku aika sitten Helsingin Sanomista jutun Fitness - sallittu syömishäiriö. En silloin ajatellut asiaa sen enempää, mutta palasin juttuun myöhemmin ja se hieman pysäytti - ja vähän säikäyttikin. Niin paljon samoja tuntemuksia ollut minullakin. Olen tehnyt valtavasti töitä oman hyvinvointini eteen ja pudottanut toistakymmentä kiloa painoa, ennenkaikkea muuttanut ruokavaliotani ja ruennut liikkumaan aktiivisesti. Myönnän, että välillä (aika monesti) olen valinnut ystävien ja perheen sijaan urheilun, tai jättänyt menemättä jonnekin sen takia etten viitsi kokoajan kieltäytyä tarjottavista kun olen omalla ruokavaliolla. Olen aina ajatellut, että olen sen verran herkkusuu ettei minulla voisi koskaan olla ongelmaa syömättömyyden kanssa. Mutta on pakko pysähtyä miettimään, missä on vika kun jokaisen ylimääräisen pikkuleivän tai muun ruokavalioon kuulumattoman evään syömisen jälkeen tulee itku ja itsesyytökset, kun olin niin huono taas. Tai kun jokaisen lenkin jälkeen mietin miksen juossut pidemmästi, lujempaa. Miksen käynyt salilla kuin kaksi kertaa tällä viikolla.
Olin ajatellut, että tämä on väliaikaista. Sitten kun saavutan tavoitteeni (eihän minulla edes ole konkreettisia tavoitteita), olen tyytyväinen ja elän normaalisti. Mutta miten voin palata "normaaliin", kun yhdenkin herkun jälkeen tuntuu, että kaikki kilot tulivat takaisin ja näytän kamalalta. Tuntuu, että tavoitteeseeni on vielä pitkä matka. Silti haluaisin löytää keskitien, oppia syömään ilman sen jälkeistä pahaa oloa ja pitää vapaapäiviä liikunnasta ilman huonoa omaatuntoa."
Edelleen olen matkalla kohti tavoitettani, onnellista ja hyvinvoivaa minää. Sitä tyyppiä, joka on suht. tyytyväinen ulkonäköönsä eikä itke syötyään levyllisen suklaata (tai ei syö sitä suklaata). Mutta olen oppinut paljon. Olen tutustunut omaan kehooni ja tiedän mitä se tarvitsee. Tiedän nyt, miten haluan syödä ja liikkua. Tiedän, millä tavoin pystyn muuttamaan kroppaani ilman että se kärsii siitä. Olen ylpeä siitä, miten paljon olen tehnyt töitä sen eteen, että voin paremmin kuin koskaan. Sen eteen, että (useimmiten) voin katsoa itseäni peilistä ilman, että se pilaa päivääni. Vaikken vieläkään ihan ole tyytyväinen ulkonäkööni, alan olla sinut asian kanssa.
Lähettänyt MiLLa klo 5.55 6 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Ensi syksynä minä en jää tänne pimeään. Aion toteuttaa suurimman haaveeni ja lähteä maailmanympärimatkalle! Yksi iso askel on jo otettu, nimittäin reitti on suunniteltu ja lentoliput varattu ja maksettu. Minä lähden ihan oikeasti!
Elämä on niin ihmeellistä. Olin jo melkein luopunut toivosta matkakaverin suhteen ja sitten yhtäkkiä minulla oli matkakaveri ja matkavalmistelut olivat käynnissä ! Kannattaa puhua ääneen unelmista, koskaan ei tiedä kuka sattuu olemaan kuulolla..
Suunnitelmissa on kahden ja puolen kuukauden reissu pallon ympäri. Syyskuussa lähdetään ja joulukuussa tullaan takaisin. Lennot on jo varattu yhtä väliä lukuunottamatta, ja reitti näyttää tältä :
Aasiassa olis tarkoitus kierrellä se vähän vajaa kuukausi, ja sinne ei ole sen tarkempia suunnitelmia tehty. Reissuvinkkejä otetaan vastaan Thaimaa-Kambodza-Vietnam akselille !
Uudessa Seelannissa myös vajaa kuukausi,sinne meillä
on varattuna bussipassi jolla pystyy kiertämään molemmat saaret
ja liikkumisaikataulun voi itse päättää.
Uudesta Seelannista lennetään Fidzin saarille viikoksi,
ja sieltä varattiin valmiiksi saarihyppely ja majoitukset.
Ajatuksena lähinnä se viikko ottaa rennosti
Fidziltä lennetään muutamaksi päiväksi Los Angelesiin ja sieltä
viikoksi Karibialle (tämä väli lennoista on varaamatta),
jonka jälkeen vielä muutama päivä Floridassa ennen kotimatkaa.
(oli ihan pakko googlata vähän fiilistelykuvia tähän)
Tällainen alustava suunnitelma meillä on, aktiivilomailua, hienoja paikkoja ja väliin myös sitä rantalöhöilyelämää. Paljon on vielä valmisteluja tehtävä noin pitkälle reissulle, sen takia ollaan näin ajoissa liikkeellä. Kovin tarkkaa aikataulua ei kohteisiin haluta valmiiksi vaan reissussa pitää olla myös joustovaraa.
Ideoita ja matkavinkkejä eri paikkoihin otetaan mielellään vastaan!
Lähettänyt MiLLa klo 16.26 8 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 22. helmikuuta 2015
Ote viime sunnuntain kahvipöytäkeskustelusta:
-Pitäis lähteä Ouluun. tai jonneki.
- Mun pitäis kans käydä Oulussa! Olis huomenna vapaapäivä
- Mitä, vapaapäivä! Minne mennään? Kuusamon tropiikkiin minilomalle?
- Joo, vai Katinkultaan? Kummassa on paremmat aamupalat?
(tässä kohtaa siskon mies pyörittelee silmiään ja nauraa meille)
Nii, oonko ikinä sanonu että mulla on maailman parhaat siskot? Ne on sen verran isosiskoonsa tullu, että ne saa aina joskus puhuttua mukaan hölmöihin päähänpistoihin. Tällä kertaa toinen jäi tunnollisesti opiskelemaan, kun me kaks tultiin siihen tulokseen että ollaan miniloman tarpeessa (olis me kyllä haluttu se kolmaski sisko hölmöilemään meidän kans).
Oltiin järkeviä ja päädyttiin Oulun Edeniin sen vuoksi, että kello oli jo paljon ja sinne oli lyhin matka Oulaisten kautta. Varasin hotellihuoneen aamiaisella ja kylpylällä yhdeksi yöksi ja sitte mentiin. Teki niin hyvää viettää siskojen kesken laatuaikaa, kun edellisestä kerrasta on jo kauan! Puhuttiin, puhuttiin, itkettiin ja naurettiin. Luettiin kirjoja, syötiin iltapalaksi pelkkiä herkkuja ja nukuttiin hyvät unet hotellin puhtaissa lakanoissa. Syötiin ihana puffetaamiainen ja nautittiin kylpylästä. Seikkailtiin Oulun keskustassa eikä löydetty parkkipaikkaa. Käytiin täydellisellä lounaalla ravintola La Festassa, nähtiin ystäviä ja ajeltiin illalla kotiin.
Aikalailla täydellinen miniminiloma. kiitos sisko, oot niin paras.
Lähettänyt MiLLa klo 23.20 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
torstai 19. helmikuuta 2015
Nivalan uudistetussa liikuntakeskus Uikossa on avattu upea keilahalli. Radat on testattu ja hyväksi todettu! Viihtyisä ympäristö, kivaa tekemistä ja hyvää seuraa, tarvitaanko muuta? (Sitäpaitsi tämähän oli vallan mukava tapa kerätä "kiva isosisko" -pisteitä.. )
Keilahallin aukioloajat ja hinnasto:
ma-pe klo 10-16         17,5e/h/rata
ma, ti, to klo 16-21     20e/h/rata
ke, pe klo 16-18          20e/h/rata
la, su klo 11-16           20e/h/rata
ke, pe klo 18-22
Keilailu on mukava koko perheen yhteinen harrastus, sillä perheen pienimmille on saatavissa laidat radalle. Oman keilailuvuorosi voit varata täältä tai soittamalla 044-4457420.
Lähettänyt MiLLa klo 20.49 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 15. helmikuuta 2015
Käytin vähän mielikuvitustani ja tein ystävänpäiväleivoksia niistä aineista, joita sattui kaapissa olemaan. Hyviä tuli, mutta valitettavasti kovin tarkkaa ohjetta ette saa, koska laitoin aineksia vähän summassa..
suklaapisara-keksejä (tai jotain muuta)
2,5dl kuohu- tai vispikermaa
170g vanilja skyriä (tai muuta rahkaa)
n. 2 rkl vaniljakreemijauhetta
n. 2-3 rkl lemon curdia
2 rkl vettä tai sitruunamehua
Murskaa keksit ja sekoita voisula (ja halutessasi hieman lemon curd -tahnaa) keksien joukkoon. Jaa keksinmurut kirkkaisiin laseihin tai pilttipurkkeihin.
Laita liivatteet kylmään veteen likoamaan. Vatkaa kerma kevyeksi vaahdoksi ja lisää muut aineet. Liota liivatteet pariin ruokalusikkaan kiehuvaa vettä tai sitruunamehua ja sekoita nopeasti täytteeseen. Jaa täyte purkkeihin, halutessasi voit myös pursottaa sen.
Rouhi päälle suklaata koristeeksi, anna hyytyä muutama tunti jääkaapissa ja nauti hyvässä seurassa!
vinkki1: ohjeesta voit soveltaa myös marjaisan version, jätät vain lemon curdin pois ja laitat purkkeihin marjasosetta tai hilloa täytteen kaveriksi. Hyvää myös näin !
vinkki2: ohjeen voit tehdä myös hyydykekakuksi, laitat vain ainekset irtopohjavuokaan :)
Lähettänyt MiLLa klo 23.18 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
lauantai 14. helmikuuta 2015
se on sitä, kun ystävä soittaa tavallisena maanantai-iltana että sauna on lämmin, voi mennä arkivaatteilla ja likaisilla hiuksilla
se on sitä, kun suunnitellaan porukalla yhteisiä juttuja vaikka tiedetään, että seuraavaan kertaan saattaa taas vierähtää vuosi  - ja sitten on sitäkin mukavampaa
se on haikeus jäähyväisissä ja riemu jälleennäkemisessä
ja ennenkaikkea se on sitä, että tietää ystävyyden olevan olemassa, vaikkei nähdä pitkään aikaan
~~ miten voikaan joku, jota näkee ihan liian harvoin, olla silti niin rakas ja läheinen
ei mikään meitä erota
on kevyt kaksin kulkea
ystävyys on kaikkea, kyllä te tiedätte.
-siitä on jo kirjoitettu tuhansia sanoja
mikä merkitys teillä on minulle
Ps. Älkää vain luulko, että tässä postauksessa on kaikista ystävistäni kuvat. Ei ole, koska siihen olisi mennyt ikuisuus ja tästä postauksesta olisi tullut luvattoman pitkä. sitä paitsi huomasin, että osa ystävistäni (etenkin toisen sukupuolen edustajat) ovat ahkerasti vältelleet kameraa. Älä siis hätäänny, en ole unohtanut sinua vaikket löydä omaa kuvaasi täältä..
kiitos ystäväni, että olette. toivottavasti tiedätte, miten tärkeitä olette (tekin, joita näen ihan liian harvoin). ihanaa ystävänpäivää!
Lähettänyt MiLLa klo 14.22 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 10. helmikuuta 2015
Sain haasteen ilahduttaa bloggaajakaveria ystävältäni Linnamaista Elämää -blogin Olgalta, kiitos Olga. Mukana ollaan!
- Kirjoita blogiteksti, jossa kerrot haasteen säännöt ja haastat mukaan valitsemasi bloggaajat (päätät itse määrän). Jos haluat, allaolevaa kuvaa saa vapaasti käyttää postauksessa!
- Kun haastamasi bloggaaja lähtee mukaan ja julkaisee haastepostauksen blogissaan, laita ilahdutusasia vireille. Voit ilahduttaa bloggaajakaveria sinulle sopivammalla tavalla esimerkiksi postittamalla hänelle kortin, kirjeen, pienen herkun tai jotain  omatekemää..
- Voit tottakai ilahduttaa myös haasteessa jo mukana olevia bloggaajakaveria, mutta silloin haastetun ei tarvitse enää itse haastaa uusia kirjoittajia. :)
Emonen Tipulassa on laittanut tämän haasteen liikkeelle.
Haastan mukaan seuraavat blogit :
Enjoy the moments - Ellu
Wonderful life - Miia
Kaikki mitä rakastin - Eeva
Lähettänyt MiLLa klo 14.04 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
ja kehon ja mielen tasapainosta
Opiskelua ja yrittäjyyttä. www.tillamiina.fi
My project is me
How I See the World
Life is full of dreams
1-vuotias 2012 aasia abeltasman Affenberg afrikka Ajatuksia Aloe vera Amerikka andamaanienmeri apinat Arabiemiraatit arki aupair aurinko babyshower bahama banaanilätyt bangkok benji bermudankolmio Bern blogi Boavista broileri-spagettivuoka brunssi Budapest Canon Como detox Dubai Eden eläintarha elämys Engelberg Espanja Etzel extreme Fidzi fitness Florida flunssa Forever Living Products Franzjoseph Freiburg Fuengirola Genova glögikakku haaste haaveet helilaaksonen Hiihtäminen hukassa häät ikävä Incekum Iso-Britannia Iso-Syöte Italia Itävalta joulu Juhannus juhla jäähyväiset kakkuja Kap Verde karibia kaupunkiloma keilailu kelkkamäki kesä kesäloma kevät Kinderzoo kinkku-juustosarvet Klewenalp Ko gnai Ko lanta Koh Jum Kokkola koli Konstanz koti kotiinpaluu kotona Kreikka kreikkalainen voileipäkakku Kuala Lumpur kummilapsi kurjaa kuulumisia kuusamo kuvaukset kuvauksia laivalla lapset lapsuus laskettelu Laskiainen laskuvarjohyppy lentokenttä lentäminen Liechtenstein lihapata liikkuminen Locarno loma Lontoo lumi luonto Luzern Lyon maailmanympäri makuuhuone Malesia mandariinijuustokakku Mantaray masennus matka matkakuume matkan suunnittelu matkapäiväkirja matkavinkit matkustaminen Mauritius Meersburg melomassa meri metsä Milano Mitä mun asia muil kuulu Morges mscdivina muistoja mustikassa muutto München myrsky mökkeilyä neitsytsaaret nevis swing nuotio nähtävyys omena-fetasalaatti onni Orlando Oseania pakkauslista palju paratiisisaari pekonimunakas perhe Pisa polkujuoksu polttarit puertorico puhdistuskuuri punajuuripaistos puolukka-kinuskikakku pyhäjärvi pyssymäkiextreme pääsiäinen Queenstown rakkaus Ranska Rapperswil reppureissaus reseptit retki Rigi rippijuhla risteily ristiäiset rocky road Rodos Rooma runo ruokavalio saarihyppely sairaala Saksa Singapore siskot sisustus sitruunaleivos skydiving snorklaus sokoshotel Stray suklaatehdas suomi Sveitsi Sydney syksy syntymäpäivä talvi texmex-piiras Thaimaa treeni Tukholma tunnelma Turkki työkaverit työuupumus Uetliberg ulkomailla unelmatodeksi Unkari urheilu uusi-seelanti uusivuosi vaellus valo vapaapäivä vapaus vappu Vatikaanivaltio vauvakutsut viisumi vuoret välimeri väsymys Wasalandia yllätys ystävänpäiväleivokset ystävät Zoo Zug Zugerberg Zürich äkkilähtö
Teema: Yksinkertainen. Sisällön tarjoaa Blogger.